CELEX: 32005D0293
Language: da
Date: 2005-04-01 00:00:00
Title: 2005/293/EF: Kommissionens beslutning af 1. april 2005 om detaljerede regler for overvågning af målene for genbrug/nyttiggørelse og genbrug/genanvendelse i Europa-Parlamentets og Rådets direktiv 2000/53/EF om udrangerede køretøjer (meddelt under nummer K(2004) 2849) (EØS-relevant tekst).

13.4.2005   
            
            
               DA
            
            
               Den Europæiske Unions Tidende
            
            
               L 94/30
            
         
      KOMMISSIONENS BESLUTNING
   
   af 1. april 2005
   om detaljerede regler for overvågning af målene for genbrug/nyttiggørelse og genbrug/genanvendelse i Europa-Parlamentets og Rådets direktiv 2000/53/EF om udrangerede køretøjer
   (meddelt under nummer K(2004) 2849)
   (EØS-relevant tekst)
   (2005/293/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2000/53/EF af 18. september 2000 om udrangerede køretøjer (1), særlig artikel 7, stk. 2, tredje afsnit, og
   ud fra følgende betragtninger:
   
               (1)
            
            
               Ifølge direktiv 2000/53/EF skal Kommissionen fastsætte de nærmere regler, der er nødvendige for at kontrollere, at medlemsstaterne opfylder de mål, der er opstillet i direktivets artikel 7, stk. 2, første afsnit. Det er tilstrækkeligt, at medlemsstaterne godtgør, at målene i hvert fald er opfyldt.
            
         
               (2)
            
            
               Det er nødvendigt at harmonisere karakteristika og præsentation af beregningen af målene i artikel 7, stk. 2, første afsnit, for at dataene fra medlemsstaterne kan blive sammenlignelige.
            
         
               (3)
            
            
               Målene får kun den højest mulige nøjagtighed, hvis nævneren ved beregningen af målene bygger på antallet af udrangerede køretøjer, der tilføres til behandlingsordningen i den pågældende medlemsstat.
            
         
               (4)
            
            
               Som et kompromis mellem risikoen for unøjagtigheder og det administrative arbejde med at nå frem til nøjagtige oplysninger får medlemsstaterne mulighed for at benytte et skønnet metalindhold som udtryk for, hvor meget metal fra udrangerede køretøjer der nyttiggøres.
            
         
               (5)
            
            
               Til bestemmelse af de enkelte køretøjers vægt bør der benyttes let tilgængelige køretøjsdata i standardiseret form.
            
         
               (6)
            
            
               Brændstof, der fjernes under adskillelsen, bør ikke medregnes ved beregning af målene, da der ikke i alle medlemsstaterne foreligger nøjagtige oplysninger om, hvor meget brændstof der er i udrangerede køretøjer. Til overvågning af, om målene opfyldes, bør der anvendes et EU-gennemsnitstal for brændstof, således at beregningsmetoderne harmoniseres mest muligt, og der sikres sammenlignelighed mellem de nationale mål, medlemsstaterne har nået.
            
         
               (7)
            
            
               Som følge af det indre marked kan medlemsstaterne eksportere køretøjer, der udrangeres på deres område, til andre lande til videre behandling. For at få så få allokeringsproblemer som muligt og undgå overflødigt overvågnings- og beregningsarbejde bliver procenterne for genvinding og nyttiggørelse af eksporterede køretøjsdele godskrevet eksportmedlemsstaten.
            
         
               (8)
            
            
               Det er nødvendigt at gennemføre shredder-kampagner for at bestemme mængden af de forskellige shredderprodukter fra udrangerede køretøjer.
            
         
               (9)
            
            
               Kommissionen overvåger fortsat beregningen af målene, herunder vægten af eksporterede køretøjer og dens indflydelse på genvindings- og nyttiggørelsesprocenterne. Med henblik herpå bør medlemsstaterne også indberette data om perioden inden 2006. Sådanne data vil kun blive brugt til overvågningsformål.
            
         
               (10)
            
            
               Denne beslutning berører ikke anvendelsen af Europa-Parlamentets og Rådets forordning (EF) nr. 2150/2002 om affaldsstatistik (2).
            
         
               (11)
            
            
               Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18 i Rådets direktiv 75/442/EØF (3) —
            
         VEDTAGET FØLGENDE BESLUTNING:
   Artikel 1
   1.   Medlemsstaterne beregner målene for genbrug/nyttiggørelse og genbrug/genvinding i første afsnit af artikel 7, stk. 2, i direktiv 2000/53/EF, på grundlag af genbrugte, genvundne og nyttiggjorte materialer fra rensning, adskillelse og shredding. Medlemsstaterne sørger for, at det for materialer, der underkastes yderligere behandling, er den faktisk opnåede nyttiggørelse, der lægges til grund.
   Med dette for øje udfylder medlemsstaterne skema 1-4 i bilaget og ledsager dem af en fyldestgørende beskrivelse af de tilgrundliggende data.
   2.   Når medlemsstaterne udfylder skemaerne i bilaget, kan de som gennemsnitsprocent for genbrugte, genvundne og nyttiggjorte metaller fra udrangerede køretøjer også benytte databaserede skøn, i det følgende benævnt »skønnet metalindhold«. Et sådant skøn skal være ledsaget af detaljerede data, der underbygger den skønnede metalindholdsprocent og de skønnede procentsatser for metalgenbrug, -genvinding og -nyttiggørelse. Dataene skal gælde for mindst 95 % af de køretøjer, der udrangeres i den pågældende medlemsstat.
   3.   I dataene skal medlemsstaterne desuden gøre detaljeret rede for følgende:
   
               a)
            
            
               det aktuelle nationale køretøjsmarked
            
         
               b)
            
            
               de udrangerede køretøjer på medlemsstatens område
            
         
               c)
            
            
               de køretøjsmaterialer og -komponenter, der indgår i skønnet, således at intet medregnes to gange.
            
         Artikel 2
   1.   For udrangerede køretøjer eller materialer eller dele derfra, som en anerkendt national behandlingsvirksomhed har udstedt en skrotningsattest for, og som er eksporteret til andre medlemsstater eller tredjelande til videre behandling, medregnes denne behandling i den eksporterende medlemsstats beregning af målene, hvis der er solide beviser for, at genvindingen og/eller nyttiggørelsen finder sted på vilkår, der i det store og hele svarer til, hvad der foreskrives i fællesskabslovgivningen på området.
   Udrangerede køretøjer, som en anden medlemsstat eller et tredjeland har udstedt skrotningsattest for, og som importeres i en medlemsstat med henblik på genvinding og/eller nyttiggørelse, regnes ikke som genvundet eller nyttiggjort i importmedlemsstaten.
   2.   Ved eksport til tredjelande bestemmer medlemsstaten, om der er behov for yderligere dokumentation for, at de eksporterede materialer faktisk genvindes eller nyttiggøres.
   Artikel 3
   1.   Skemaerne i bilaget udfyldes en gang om året af medlemsstaterne, første gang med data for 2006, og sendes til Kommissionen senest 18 måneder efter udgangen af det pågældende år.
   2.   For årene inden 2006 indberetter medlemsstaterne dataene til Kommissionen senest 12 måneder efter udgangen af det pågældende år. Dataene for årene inden 2006 vil kun blive benyttet til overvågningsformål.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 1. april 2005.
      
         
            På Kommissionens vegne
         
         Stavros DIMAS
         
         
            Medlem af Kommissionen
         
      
   
   
      (1)  EFT L 269 af 21.10.2000, s. 34. Senest ændret ved Kommissionens beslutning 2005/63/EF (EUT L 25 af 28.1.2005, s. 73).
   
      (2)  EFT L 332 af 9.12.2002, s. 1. Senest ændret ved Kommissionens forordning (EF) nr. 574/2004 (EUT L 90 af 27.3.2004, s. 15).
   
      (3)  EFT L 194 af 25.7.1975, s. 39. Senest ændret ved Europa-Parlamentets og Rådets forordning (EF) nr. 1882/2003 (EUT L 284 af 31.10.2003, s. 1).
   
      BILAG
      Anmærkninger:
      
                  1)
               
               
                  De grå felter i tabel 1 behøver ikke at udfyldes.
               
            
                  2)
               
               
                  De medlemsstater, der benytter skønnet metalindhold, skal benytte dette i de dele af tabel 2, der vedrører metaller.
               
            
                  3)
               
               
                  (**) Affaldskoderne i bilaget til Kommissionens beslutning 2000/532/EF af 3. maj 2000 om afløsning af beslutning 94/3/EF om udarbejdelse af en liste over affald i henhold til artikel 1, litra a), i Rådets direktiv 75/442/EØF om affald og af Rådets beslutning 94/904/EF om udarbejdelse af en liste over farligt affald i henhold til artikel 1, stk. 4, i Rådets direktiv 91/689/EØF om farligt affald () bør så vidt muligt benyttes.
               
            
                  4)
               
               
                  De medlemsstater, der ikke benytter skønnet metalindhold, skal beregne genbrug (A) på grundlag af følgende subtraktionsmetode: vægten af det enkelte køretøj (Wi) minus vægten af det rensede og adskilte udrangerede køretøj (nøgent karrosseri) (Wb) minus vægten af rensede og adskilte materialer, der er sendt til nyttiggørelse, genvinding eller endelig bortskaffelse. De medlemsstater, der benytter skønnet metalindhold, skal bestemme A (ekskl. metalkomponenterne) på grundlag af erklæringer fra anerkendte behandlingsvirksomheder.
                  Vægten af den opnåede genvinding/nyttiggørelse/bortskaffelse bestemmes på grundlag af erklæringer fra den modtagende genvindings-/nyttiggørelses- eller indsamlingsvirksomhed, vejningsoptegnelser, andre former for regnskaber eller bortskaffelsesoptegnelser.
                  Det enkelte køretøjs vægt (Wi) beregnes ud fra i) vægten af det ibrugtagne køretøj som anført i registreringsdokumenterne (), ii) køretøjets vægt i køreklar stand ifølge typeattesten, jf. bilag IX til Rådets direktiv 70/156/EØF () med senere ændringer, eller iii) vægten ifølge fabrikantens specifikationer, hvis førnævnte data ikke foreligger. I alle tilfælde medregnes hverken førerens vægt, som sættes til 75, eller vægten af brændstoffet, som sættes til 40 kg, i det enkelte køretøjs vægt.
                  Vægten af det rensede og adskilte udrangerede køretøj (nøgent karrosseri) (Wb) bestemmes på grundlag af oplysninger fra den modtagende behandlingsvirksomhed.
               
            
                  5)
               
               
                  Køretøjernes samlede vægt (W1) beregnes som summen af de enkelte køretøjers vægt (Wi).
                  Det samlede antal udrangerede køretøjer (W) beregnes på grundlag af det antal køretøjer, der udrangeres i medlemsstaten, hvilket er, når en national anerkendt behandlingsvirksomhed udsteder en skrotningsattest.
               
            
                  6)
               
               
                  Mængden af de forskellige shredderprodukter fra udrangerede køretøjer beregnes på grundlag af shredder-kampagner og mængden af udrangerede køretøjer, der tilføres til den enkelte shredder. Mængden af udrangerede køretøjer, der tilføres til en shredder, beregnes på grundlag af vejningsoptegnelser, kvitteringer eller andre former for regnskaber. Medlemsstaterne indberetter til Kommissionen, hvor mange shredder-kampagner de har udført på deres område. Den faktiske genvinding/nyttiggørelse af de beregnede produkter (andre end metaller) skal der gøres rede for på grundlag af erklæringer fra den modtagende genvindings-/nyttiggørelses- eller indsamlingsvirksomhed, vejningsoptegnelser, andre former for regnskaber eller bortskaffelsesoptegnelser.
               
            Skema 1: Materialer fra rensning og adskillelse (ton pr. år) af køretøjer, der er udrangeret og behandlet i medlemsstaten
      
                  Materialer fra rensning og adskillelse (**)
               
               
                  Genbrug
                  (A)
               
               
                  Genvinding
                  (B1)
               
               
                  Energiudnyttelse
                  (C1)
               
               
                  Nyttiggørelse i alt
                  (D1 = B1 + C1)
               
               
                  Bortskaffelse
                  E1
               
            
                  Batterier
               
               
                   
               
               
                   
               
               
                   
               
               
                   
               
               
                   
               
            
                  Væsker (undtagen brændstof)
               
               
                   
               
               
                   
               
               
                   
               
               
                   
               
               
                   
               
            
                  Oliefiltre
               
               
                   
               
               
                   
               
               
                   
               
               
                   
               
               
                   
               
            
                  Andre materialer fra rensning (undtagen brændstof)
               
               
                   
               
               
                   
               
               
                   
               
               
                   
               
               
                   
               
            
                  Katalysatorer
               
               
                   
               
               
                   
               
               
                   
               
               
                   
               
               
                   
               
            
                  Metalkomponenter
               
               
                   
               
               
                   
               
               
                   
               
               
                   
               
               
                   
               
            
                  Dæk
               
               
                   
               
               
                   
               
               
                   
               
               
                   
               
               
                   
               
            
                  Store dele af plast
               
               
                   
               
               
                   
               
               
                   
               
               
                   
               
               
                   
               
            
                  Glas
               
               
                   
               
               
                   
               
               
                   
               
               
                   
               
               
                   
               
            
                  Andre materialer fra adskillelse
               
               
                   
               
               
                   
               
               
                   
               
               
                   
               
               
                   
               
            
                  I alt
               
               
                   
               
               
                   
               
               
                   
               
               
                   
               
               
                   
               
            
         
      Skema 2: Materialer fra shredding (ton pr. år) af køretøjer, der er udrangeret og behandlet i medlemsstaten
      
                  Materialer fra shredding (**)
               
               
                  Genvinding
                  (B2)
               
               
                  Energiudnyttelse
                  (C2)
               
               
                  Nyttiggørelse i alt
                  (D2 = B2 + C2)
               
               
                  Bortskaffelse
                  E2
               
            
                  Jernskrot (stål)
               
               
                   
               
               
                   
               
               
                   
               
               
                   
               
            
                  Ikke-jernmetaller (aluminium, kobber, zink, bly, mv.)
               
               
                   
               
               
                   
               
               
                   
               
               
                   
               
            
                  Let fraktion fra shredding (SLF)
               
               
                   
               
               
                   
               
               
                   
               
               
                   
               
            
                  Andre
               
               
                   
               
               
                   
               
               
                   
               
               
                   
               
            
                  I alt
               
               
                   
               
               
                   
               
               
                   
               
               
                   
               
            
         
      Skema 3: Overvågning af (dele fra) køretøjer, der er udrangeret i medlemsstaten og eksporteret til videre behandling (ton pr. år)
      
                  Samlet vægt af udrangerede køretøjer, der eksporteres, pr. land (**)
               
               
                  Samlet genvinding af (dele af) eksporterede udrangerede køretøjer (F1)
               
               
                  Samlet nyttiggørelse af (dele af) eksporterede udrangerede køretøjer (F2)
               
               
                  Samlet bortskaffelse af (dele af) eksporterede udrangerede køretøjer (F3)
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
            
         
      Skema 4: Samlet genbrug, genvinding og nyttiggørelse (ton pr. år) af køretøjer, der er udrangeret og behandlet i eller uden for medlemsstaten
      
                  Genbrug
                  (A)
               
               
                  Genvinding i alt
                  (B1 + B2 + F1)
               
               
                  Nyttiggørelse i alt
                  (D1 + D2 + F2)
               
               
                  Genbrug og genvinding i alt
                  (X1 = A + B1 + B2 + F1)
               
               
                  Genbrug og nyttiggørelse i alt
                  (X2 = A + D1 + D2 + F2)
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                   
               
               
                   
               
               
                   
               
               
                   
               
               
                   
               
            
                  W (antal udrangerede køretøjer i alt) = …
                  W1 (køretøjernes samlede vægt) = …
               
               
                  %
               
               
                  %
               
            
                  X1/W1
               
               
                  X2/W1
               
            
         (1)  EFT L 226 af 6.9.2000, s. 3.
      
         (2)  Fra den 1. juni 2004, som er den dato, hvor Rådets direktiv 1999/37/EF om registreringsdokumenter for motorkøretøjer (EFT L 138 af 1.6.1999, s. 57) træder i kraft, anføres vægten af det ibrugtagne køretøj punkt G.
      
         (3)  EFT L 42 af 23.2.1970, s. 1.